Ի պատասխան այդ կոչին, Պոմպեոն նամակ էր հղել ԱՄՆ Հայ դատի հանձնախմբի նախագահ Րաֆֆի Համբարյանին, որում կիսել էր վերջինիս ոգեւորությունը՝ կապված «Հայաստանում տեղի ունեցած խաղաղ, սահմանադրական իշխանափոխության հետ»: Նա նաեւ նշել էր, որ «Հազարամյակի մարտահրավեր» կորպորացիան չունի ծրագրերն արագացված կարգով քննելու ընթացակարգ, սակայն հույս հայտնել, որ «Հայաստանի կառավարությունն այս տարի առաջընթաց կգրանցի «Հազարամյակի մարտահրավերներ» կորպորացիայի ծրագրերին համապատասխանելու չափանիշների հարցում եւ տնօրենների խորհուրդը կդիտարկի Հայաստանը՝ ընտրություն կատարելու ամենամյա գործընթացի շրջանակներում»: